Handbook:Parts/Installation/About/el

Καλωσόρισμα
Πρώτα από όλα, καλώς ήρθατε στο Gentoo. Πρόκειται να εισέλθετε σε έναν κόσμο επιλογών και επιδόσεων. Στο Gentoo όλα έχουν να κάνουν με επιλογές. Κατά την εγκατάσταση του Gentoo, αυτό γίνεται ξεκάθαρο αρκετές φορές - οι χρήστες μπορούν να επιλέξουν πόσο πολύ θα μεταγλωττίσουν από μόνοι τους, πώς να εγκαταστήσουν το Gentoo, τι καταγραφέα συστήματος να χρησιμοποιήσουν κλπ.

Το Gentoo είναι μια γρήγορη, μοντέρνα μετα-διανομή με καθαρό και ευέλικτο σχεδιασμό. Το Gentoo έχει δομηθεί με ελεύθερο λογισμικό και δεν κρύβει από τους χρήστες του τι βρίσκεται κάτω από το καπό. Το Portage, το σύστημα διαχείρισης που χρησιμοποιεί το Gentoo, είναι γραμμένο σε Python, πράγμα που σημαίνει ότι ο χρήστης μπορεί εύκολα να δει και να τροποποιήσει τον πηγαίο κώδικα. Το σύστημα πακέτων του Gentoo χρησιμοποιεί πηγαίο κώδικα (αν και περιλαμβάνεται υποστήριξη και για προμεταγλωττισμένα πακέτα) και η ρύθμιση του Gentoo γίνεται μέσω κανονικών αρχείων κειμένου. Με άλλα λόγια, ανοικτή φιλοσοφία παντού.

Είναι πολύ σημαντικό να καταλάβουν όλοι ότι οι επιλογές είναι αυτό που κάνει το Gentoo να τρέχει. Δεν προσπαθούμε να αναγκάσουμε του χρήστες σε τίποτα που δεν θέλουν. Άν κάποιος πιστεύει διαφορετικά παρακαλώ κάντε αναφορά σφάλματος.

Πώς είναι δομημένη η εγκατάσταση
Η εγκατάσταση Gentoo μπορεί να θεωρηθεί ως μια διαδικασία 10 βημάτων, που αντιστοιχούν στο επόμενο σύνολο κεφαλαίων. Κάθε βήμα καταλήγει σε μια συγκεκριμένη κατάσταση:

Οποτεδήποτε μια συγκεκριμένη απόφαση παρουσιάζεται, το εγχειρίδιο θα προσπαθεί να εξηγεί τα υπέρ και τα κατά κάθε επιλογής. Αν και το κείμενο κατόπιν συνεχίζει με την προκαθορισμένη επιλογή (η οποία ταυτοποιείται από την παρουσία του "Προεπιλογή:" στον τίτλο), άλλες πιθανότητες θα τεκμηριώνονται επίσης (σημαίνονται με το "Εναλλακτικά:" στον τίτλο). Μην θεωρήσετε ότι η προεπιλογή είναι αυτό που συνιστά το Gentoo. Είναι όμως αυτό που το Gentoo πιστεύει ότι οι περισσότεροι χρήστες θα χρησιμοποιήσουν.

Μερικές φορές μπορεί να ακολουθηθεί ένα προαιρετικό βήμα. Τέτοια βήματα σημαίνονται με το "Προαιρετικά:" και ως εκ τούτου δε χρειάζονται για να εγκαταστήσετε το Gentoo. Όμως, μερικά προαιρετικά βήματα εξαρτώνται από μια προηγουμένως ληφθείσα απόφαση. Οι οδηγίες θα πληροφορούν τον αναγνώστη όποτε αυτό συμβαίνει, τόσο όταν λαμβάνεται ή απόφαση, όσο και αμέσως πριν την περιγραφή του προαιρετικού βήματος.

Ποιες είναι οι επιλογές
Το Gentoo μπορεί να εγκατασταθεί με πολλούς διαφορετικούς τρόπους. Μπορεί να ανακτηθεί και να εγκατασταθεί από ένα από τα CDs εγκατάστασης του Gentoo, από μια διανομή που είναι ήδη εγκατεστημένη, από ένα μη-Gentoo εκκινήσιμο CD (όπως το Knoppix), από ένα δικτυακά εκκινήσιμο περιβάλλον, από ένα δίσκο διάσωσης κλπ.

Αυτό το έγγραφο καλύπτει την εγκατάσταση χρησιμοποιώντας ένα CD εγκατάστασης του Gentoo ή, σε ορισμένες περιπτώσεις, δικτυακή εκκίνηση.

Παρέχουμε επίσης ένα έγγραφο με Συμβουλές και κόλπα για την εγκατάσταση του Gentoo που μπορεί να σας φανεί χρήσιμο να το διαβάσετε.

Προβλήματα
Αν βρεθεί κάποιο πρόβλημα στην εγκατάσταση (ή στην τεκμηρίωση της εγκατάστασης), παρακαλώ επισκεφτείτε το σύστημα εντοπισμού σφαλμάτων μας και ελέγξτε αν το σφάλμα είναι γνωστό. Αν δεν είναι, παρακαλώ δημιουργείστε μια αναφορά σφάλματος για αυτό ώστε να μπορέσουμε να το φροντίσουμε. Μη φοβάστε τους προγραμματιστές στους οποίους έχει ανατεθεί η διαχείριση των σφαλμάτων - Δεν τρώνε (σε γενικές γραμμές) ανθρώπους.

Όμως, σημειώστε ότι, παρόλο που το έγγραφο αυτό είναι εξειδικευμένο ως προς μια αρχιτεκτονική, μπορεί να περιέχει αναφορές και σε άλλες αρχιτεκτονικές. Αυτό οφείλεται στο γεγονός ότι μεγάλα τμήματα του εγχειριδίου Gentoo χρησιμοποιούν πηγαίο κώδικα που είναι κοινός για όλες τις αρχιτεκτονικές (προς αποφυγή αλληλοεπικάλυψης των προσπαθειών και εξάντλησης των αναπτυξιακών πόρων). Θα προσπαθήσουμε να ελαχιστοποιήσουμε αυτό το γεγονός προς αποφυγή σύγχυσης.

Αν υπάρχει κάποια αβεβαιότητα σχετικά με το αν το πρόβλημα είναι πρόβλημα χρήστη ή όχι (κάποιο λάθος που έγινε παρόλο την προσεχτική ανάγνωση της τεκμηρίωση) ή πρόβλημα λογισμικού (κάποιο λάθος που εμείς κάναμε παρόλο τον προσεχτικό έλεγχο της εγκατάστασης/τεκμηρίωσης), ο καθένας είναι καλοδεχούμενος να μας συναντήσει  στο irc.freenode.net. Φυσικά, όλοι είστε καλοδεχούμενοι έτσι κι αλλιώς, αφού το κανάλι συζητήσεων μας καλύπτει όλο το φάσμα του Gentoo.

Παρεμπιπτόντως, αν υπάρχουν επιπρόσθετες απορίες σχετικά με το Gentoo, ελέγξτε το άρθρο Συχνές ερωτήσεις. Υπάρχει επίσης το FAQs στο Gentoo φόρουμ.